EUROOPAN YHTEISÖJEN KOMISSIO 
Bryssel, 03.10.1997 
KOM(97) 496 lopull. 
97/ 0247 (ACC) 
Ehdotus 
NEUVOSTON ASETTIKSPgST (FV| 
Amerikan yhdysvalloista peräisin olevan dinatriumkarbonaatin tuonnissa käyttöön 
otettujen polkumyynnin vastaisten toimenpiteiden kumoamisesta 
(komission esittämä) 

PERUSTELUT 
Asia: Ehdotus neuvoston asetukseksi Amerikan yhdysvalloista peräisin 
olevan dinatriumkarbonaatin (kalsinoidun soodan) tuontia koskevien 
polkumyyntitullien käyttöön ottamisesta annetun asetuksen 
kumoamisesta 
1. Liitteenä on ehdotus neuvoston asetukseksi, jolla kumotaan Amerikan 
yhdysvalloista peräisin olevan dinatriumkarbonaatin tuontia koskevien 
polkumyyntitullien käyttöön ottamisesta annettu asetus. 
2. Liitteenä oleva ehdotus neuvoston asetukseksi on tulosta siitä tosiasiasta, että 
välivaiheen tarkastelun yhteydessä yhteisön tuottajat, joiden tuotanto muodostaa 
noin 80 prosenttia kalsinoidun soodan kokonaistuotannosta yhteisössä, peruivat 
tukensa polkumyynnin vastaiselle menettelylle ja näin ollen myös 
uudelleentarkastelulle syistä, jotka liittyvät näiden yritysten asemaan yhteisön 
markkinoilla. 
3. Perusasetuksen säännösten mukaan menettely on päätettävä, jos yhteisön tuottajat, 
joiden yhteinen tuotanto muodostaa pääosan (25 prosenttia) yhteisön 
kokonaistuotannosta, eivät enää tue sitä, ellei menettelyn päättäminen ole 
yhteisön etujen vastaista. 
4. Koska ne yhteisön tuottajat, jotka jatkoivat menettelyn tukemista, eivät enää täytä 
edellä mainittua kynnysarvoa ja koska mitään yhteisön etuun liittyviä näkökohtia, 
jotka puoltaisivat toimenpiteiden voimassaolon jatkamista siitä huolimatta, että 
yhteisön tuotannonalan pääosa ei enää tue sitä, ei esitetty, ehdotetaan, että 
neuvosto kumoaisi asetuksen, jolla otettiin käyttöön polkumyyntitullit Amerikan 
yhdysvalloista peräisin olevan dinatriumkarbonaatin tuonnissa. 
d-
Ehdotus: 
NEUVOSTON ASETUS (EY) N:o 
annettu 
Amerikan yhdysvalloista peräisin olevan dinatriumkarbonaatin tuonnissa käyttöön 
otettujen polkumyynnin vastaisten toimenpiteiden kumoamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961, sellaisena kuin se on muutettuna asetuksella (EY) N:o 
2331/962, ja erityisesti sen 9 artiklan ja 11 artiklan 3 kohdan, 
ottaa huomioon komission ehdotuksen, jonka tämä on tehnyt neuvoa-antavaa komiteaa 
kuultuaan, 
1 EYVL N:oL 56, 6.3.1996, s. 1 
2 EYVL N:oL 317, 6.12.1996, s. 1 
-2-
sekä katsoo, että: 
A. AIEMPI MENETTELY 
(1) Neuvosto on 10 päivänä lokakuuta 1995 annetulla asetuksella (EY) N:o 2381/953 
ottanut käyttöön lopullisen polkumyyntitullin Amerikan yhdysvalloista peräisin 
olevan dinatriumkarbonaatin tuonnissa ja päättänyt kantaa lopullisesti käyttöön 
otetun väliaikaisen tullin. 
(2) Neuvoston asetuksessa (EY) N:o 2381/95 ennakoitiin, että komissio suorittaisi 
toimenpiteiden uudelleentarkastelun vuoden kuluttua niiden käyttöönotosta 
tarkoituksenaan erityisesti tarkastella tilannetta yhteisön kalsinoidun soodan 
markkinoilla sekä kalsinoidun soodan käyttäjien asemaa yhteisössä. 
(3) Neljä yhdysvaltalaista tuottajaa / viejää (FMC Corporation, General Chemical 
(Soda Ash) Partners, North American Chemical Company ja OCI Chemical 
Corporation) jätti 13 päivänä heinäkuuta 1996 neuvoston asetuksen (EY) N:o 
384/96, jäljempänä 'perusasetus', 11 artiklan 3 kohdan mukaisen toimenpiteiden 
välivaiheen tarkastelua koskevan pyynnön sen komission ilmoituksen perusteella, 
joka koski yhteisössä voimassa olevien polkumyynnin vastaisten toimenpiteiden 
soveltamista Itävallan, Suomen ja Ruotsin liityttyä yhteisöön (95/C 40/074). 
3 EYVL N:oL 244, 12.10.1995, s. 32 
4 EYVL N:o C 40, 17.2.1995, s. 5 
B. UUDELLEENTARKASTELU 
(4) Edellä todetun perusteella komissio päätti omasta aloitteestaan aloittaa Amerikan 
yhdysvalloista peräisin olevan dinatriumkarbonaatin tuontiin sovellettavien 
polkumyynnin vastaisten toimenpiteiden välivaiheen tarkastelun perusasetuksen 
11 artiklan 3 kohdan mukaisesti5. 
C. TARKASTELTAVANA OLEVA TUOTE JA SAMANKALTAINEN 
TUOTE 
1. Tarkasteltavana oleva tuote 
(5) Tarkastelun kohteena oleva tuote on dinatriumkarbonaatti (kalsinoitu sooda), 
jonka ominaispiirre on sen pääasiallinen ainesosa NA2CO3 (vedetön 
natriumkarbonaatti). Tuote kuuluu CN-koodiin 2836 20 00. 
(6) Kahinoitua soodaa käytetään lähinnä lasi- ja terästeollisuudessa, kemian 
teollisuudessa, puhdistusaineiden valmistuksessa, paperi- ja selluteollisuudessa, 
elintarviketeollisuudessa ja vedenkäsittelyssä. 
2. Samankaltainen tuote 
(7) Todettiin, että yhteisössä tuotettu ja myyty kalsinoitu sooda ja Yhdysvalloissa 
tuotettu ja siellä myyty tai yhteisöön viety kalsinoitu sooda olivat fyysisiltä ja 
teknisiltä perusominaisuuksiltaan sekä käyttömahdollisuuksiltaan samanlaisia. 
Tästä syystä näitä tuotteita pidetään samankaltaisina tuotteina perusasetuksen 1 
artiklan 4 kohdan mukaisesti. 
5 EYVL N.oC 253, 31.8.1996, s. 23 
4-
D. YHTEISÖN TUOTANNONALAN MÄÄRITELMÄ 
(8) Yhteisön tuotannonala muodostuu seuraavista tuottajista, jotka kaikki ovat jäseniä 
Euroopan kemianteollisuuden neuvostossa (CEFIC) ja toimivat tutkimuksessa 
yhteistyössä: 
- Solvay Österreich A.G. (Itävalta) 
- Solvay SA (Belgia) 
- Akzo Chemicals BV (Alankomaat) 
- Solvay SA (Ranska) 
- Rhône-Poulenc SA (Ranska) 
- Matthes & Weber GmbH (Saksa) 
- Solvay Alkali GmbH (Saksa) 
- Sodawerk Stassfurt GmbH (Saksa) 
- Solvay SA, Milano (Italia) 
- Solvay Portugal Productos Quimicos SA (Portugali) 
- Solvay SA (Espanja) 
- Brunner Mond (UK) Ltd (Yhdistynyt kuningaskunta) 
-5 
E. MENETTELYLLE ANNETUN TUEN PERUUTTAMINEN 
(9) Neljä yhteisön tuottajaa, joiden tuotanto edustaa noin 80 prosenttia kalsinoidun 
soodan kokonaistuotannosta yhteisössä, peruutti 8 päivänä huhtikuuta 1997 
tukensa polkumyynnin vastaiselle menettelylle ja siten myös meneillään olevalle 
uudelleentarkastelulle syistä, jotka liittyvät kyseisten yritysten asemaan yhteisön 
markkinoilla. Kaksi yhteisön tuottajaa, joiden tuotanto edustaa noin 20 prosenttia 
yhteisön kokonaistuotannosta, tuki edelleen menettelyä ja tutkimuksen jatkamista. 
(10) Tämä tilanne syntyi ajankohtana, jolloin polkumyyntiä ja vahinkoa koskevaa 
tutkimusta ei ollut vielä täysin saatettu päätökseen. 
F. TARKASTELU 
(11) Neuvosto katsoo perusasetuksen 3 artiklan 1 kohdan, 4 artiklan 1 kohdan ja 5 
artiklan 4 kohdan perusteella, että menettely on päätettävä, jos yhteisön tuottajat, 
joiden yhteinen tuotanto muodostaa pääosan yhteisön kokonaistuotannosta, eivät 
enää tue sitä, paitsi jos menettelyn päättäminen olisi yhteisön etujen vastaista. 
Mainittujen säännösten mukaan tämä pääosa on 25 prosenttia yhteisön 
samankaltaisen tuotteen kokonaistuotannosta. 
-6-
(12) Yksi tuottaja on väittänyt, että menettelyn päättäminen ei ole yhteisön edun 
mukaista, koska tällöin yhteisön tuotannonala jäisi ilman suojelua 
yhdysvaltalaisten tuottajien harjoittaessa, aiempaan tapaan, satunnaista 
polkumyyntiä. Tällä voisi olla kielteinen vaikutus yhteisön tuotannonalan 
taloudelliseen ja rahoitukselliseen asemaan sekä työllisyyteen ja tehtyihin 
merkittäviin investointeihin. Lisäksi vaadittiin, että voimassa olevat toimenpiteet 
olisi ainakin vain jätettävä väliaikaisesti soveltamatta yhdeksäksi kuukaudeksi 
perusasetuksen 14 artiklan 4 kohdan mukaisesti. 
(13) Asianomaisen tuottajan esittämät väitteet voidaan tiivistää toteamalla, että 
pääosaa pienempi osuus yhteisön tuottajista kärsisi vahinkoa, jos menettely 
päätetään. Tämä ei yksinään ole kuitenkaan riittävä syy polkumyynnin vastaisen 
menettelyn jatkamiselle perusasetuksen 3 artiklan 1 kohdan, 4 artiklan 1 kohdan 
ja 5 artiklan 4 kohdan mukaisesti. Erityisiä yhteisön etuun liittyviä näkökohtia, 
jotka puoltaisivat toimenpiteiden voimassaolon jatkamista siitä huolimatta, että 
muut tuottajat olivat peruuttaneet tukensa menettelylle, ei esitetty. Näistä syistä 
edellä mainitut väitteet on hylättävä. Toimenpiteiden väliaikaista soveltamatta 
jättämistä koskevan pyynnön osalta on todettava, että perusasetuksen 14 artiklan 4 
kohdassa säädettyjen edellytysten täyttymistä koskevia perusteluja ei esitetty. 
Tästä syystä soveltamatta jättämistä koskevaa pyyntöäkään ei voitu hyväksyä. 
G. PÄÄTELMÄT 
(14) Neuvosto ei edellä esitetyn perusteella näe mitään syytä jatkaa menettelyä. 
Amerikan yhdysvalloista peräisin olevan dinatriumkarbonaatin tuontia koskevien 
polkumyyntitullien käyttöön ottamisesta annettu asetus (EY) N:o 2381/95 olisi 
tästä syystä kumottava. 
(15) Komissio ilmoitti asianomaisille osapuolille aikomuksestaan kumota Amerikan 
yhdysvalloista peräisin olevan dinatriumkarbonaatin tuontiin sovellettavat 
polkumyynnin vastaiset toimenpiteet, eivätkä kyseiset osapuolet esittäneet muita 
huomautuksia kuin johdanto-osan 12 ja 13 kappaleessa esitetyt, 
ON ANTANUT TÄMÄN ASETUKSEN: 
1 artikla 
Kumotaan CN-koodiin 2836 20 00 kuuluvan, Amerikan yhdysvalloista peräisin olevan 
dinatriumkarbonaatin (kalsinoidun soodan) tuonnissa asetuksella (EY) N:o 2381/95 
käyttöön otetut polkumyynnin vastaiset toimenpiteet. 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
-8 

ISSN 1024-4492 
KOM(97) 496 lopullinen 
ASIAKIRJAT 
FI 02 11 12 
Luettelonumero : CB-CO-97-501-FI-C 
ISBN 92-78-25126-7 
Euroopan yhteisöjen virallisten julkaisujen toimisto 
L-2985 Luxemburg 
Q